รัฐบาลไทย-ข่าวทำเนียบรัฐบาล-กรมอนามัย แนะ ท้องถิ่นคุมเข้มน้ำประปาช่วง COVID-19 ตามคำแนะนำ WHO [กระทรวงสาธารณสุข]
วันศุกร์ที่ 3 เมษายน 2563
กรมอนามัย แนะ ท้องถิ่นคุมเข้มน้ําประปาช่วง COVID-19 ตามคําแนะนํา WHO [กระทรวงสาธารณสุข]
กรมอนามัย แนะ ท้องถิ่นคุมเข้มน้ําประปาช่วง COVID-19 ตามคําแนะนํา WHO
กรมอนามัย กระทรวงสาธารณสุข แนะ องค์กรปกครองส่วนท้องถิ่น ควบคุม กํากับ ดูแลและเฝ้าระวังคุณภาพน้ําประปาให้สะอาด ปลอดภัยตามที่องค์การอนามัยโลก (WHO) แนะนํา เพื่อป้องกันโรคติดเชื้อไวรัสโคโรนา 2019 หรือ COVID-19
นายแพทย์ดนัย ธีวันดา รองอธิบดีกรมอนามัย เปิดเผยว่า จากข้อมูลขององค์การอนามัยโลก ยังไม่พบหลักฐานยืนยันว่าพบเชื้อไวรัสโคโรน่าในน้ําผิวดิน น้ําบาดาล น้ําประปาหรือน้ําบริโภค เนื่องจากไวรัสชนิดนี้มีเยื่อหุ้มที่มีความทนทานต่อสภาวะแวดล้อมได้ต่ําและถูกทําลายได้ง่ายจากสารเคมีที่ใช้ในการฆ่าเชื้อ เช่น คลอรีน ดังนั้น ความเสี่ยงที่จะพบเชื้อไวรัสโคโรน่าในน้ําประปาจึงค่อนข้างต่ํา แต่องค์การอนามัยโลก ก็ได้ให้คําแนะนําในการจัดการน้ําสะอาดเพื่อป้องกันการปนเปื้อน โดยเฉพาะระบบการผลิตน้ําประปาให้มีการควบคุม กํากับ ดูแลและเฝ้าระวังตามปกติอย่างต่อเนื่อง โดยเฉพาะระบบกําจัดเชื้อโรคในกระบวนการผลิตน้ําประปาต้องเพิ่มความเข้มงวดให้มากกว่าเดิม กรมอนามัยจึงได้จัดทําคําแนะนําในการดูแลคุณภาพน้ําประปา เพื่อให้องค์กรปกครองส่วนท้องถิ่นใช้เป็นแนวทางในการควบคุม กํากับ ดูแลและเฝ้าระวังคุณภาพน้ําประปา ในช่วงการเกิดโรคติดเชื้อ COVID–19 ดังนี้1) แหล่งน้ําดิบดูแลรักษาความสะอาดของแหล่งน้ําดิบตามปกติ เพิ่มความเข้มงวดไม่ให้มีขยะโดยเฉพาะหน้ากากอนามัยที่ใช้แล้ว บริเวณใกล้เคียงกับแหล่งน้ําดิบ หากพบต้องดําเนินการกําจัดอย่างถูกหลักสุขาภิบาลทันที2) ระบบผลิตน้ําประปาควบคุมกระบวนการผลิตตามแนวทางปกติ เพื่อให้ได้คุณภาพน้ําประปาตามเกณฑ์มาตรฐานที่กําหนด และเข้มงวดในการควบคุมค่าความขุ่นให้น้อยกว่า 1 NTU และค่าความเป็นกรด-ด่าง (pH) ให้ได้ตามมาตรฐานแต่ไม่เกิน 8.0 เพื่อประสิทธิภาพในการฆ่าเชื้อโรค ที่สําคัญเพิ่มปริมาณความเข้มข้นของคลอรีนในกระบวนการฆ่าเชื้อโรคให้มีคลอรีนอิสระคงเหลือไม่ต่ํากว่า 1 มิลลิกรัมต่อลิตร (ppm.) ที่ต้นทางของน้ําประปา
“3) ระบบการจ่ายน้ําดูแลระบบท่อจ่ายน้ําไม่ให้แตก รั่ว หากพบให้ดําเนินการซ่อมแซมทันที เข้มงวดการระบายน้ําทิ้งหลังจากการซ่อมแซม เพื่อรักษาคุณภาพน้ําในระบบจ่ายให้มีคุณภาพคงที่อยู่เสมอ และเพิ่มความเข้มงวดในการเฝ้าระวังปริมาณคลอรีนอิสระคงเหลือในระบบจ่ายน้ําจนถึงบ้านผู้ใช้น้ํา ให้มีไม่ต่ํากว่า 0.5 มิลลิกรัมต่อลิตร (ppm.)4) เจ้าหน้าที่ดูแลกระบวนการผลิตน้ําประปาต้องปฏิบัติตัวตามคําแนะนําของกระทรวงสาธารณสุข เช่น กินอาหารร้อน ใช้ช้อนส่วนตัว หมั่นล้างมือ สวมหน้ากากอนามัย และเว้นระยะห่างในการติดต่อประสานงานกัน อย่างน้อย 1-2 เมตร คัดกรองและเฝ้าระวังอาการป่วยของเจ้าหน้าที่ที่เกี่ยวข้องกับกระบวนการผลิตน้ําประปา โดยการวัดอุณหภูมิร่างกายก่อนเวลาปฏิบัติงานและสังเกตอาการ หากมีอุณหภูมิร่างกาย 37.5 องศาเซลเซียสขึ้นไป หรือพบอาการผิดปกติ เช่น มีไข้ ไอ มีน้ํามูก เจ็บคอ หายใจลําบาก ครั่นเนื้อตัว ให้หยุดปฏิบัติงาน แจ้งหน่วยงานและไปพบแพทย์ และ5) อาคารสถานที่ผลิตน้ําประปาต้องดูแลรักษาความสะอาดของอาคารสถานที่ผลิตน้ําประปาให้สะอาดอยู่เสมอ ตามมาตรการ 5 ส. และเข้มงวดการทําความสะอาดตามจุดเสี่ยงที่ใช้ร่วมกัน ได้แก่ ลูกบิดประตู ราวบันได ห้องน้ํา โต๊ะ เก้าอี้ ในอาคารสถานที่ดังกล่าว ทั้งนี้ ในการตรวจหาปริมาณคลอรีนอิสระในน้ําประปานั้น องค์กรปกครองส่วนท้องถิ่น สามารถใช้ชุดทดสอบปริมาณคลอรีนอิสระในน้ํา (อ 31) ของกรมอนามัย ดําเนินการได้ ซึ่งใช้งานง่าย สะดวกและประหยัดค่าใช้จ่ายด้วย” รองอธิบดีกรมอนามัย กล่าว
***
ศูนย์สื่อสารสาธารณะ/ 3 เมษายน 2563